ฮั่งเส็งปิดเช้าบวก 55.22 จุด หลังหุ้นพลังงานแข็งแกร่ง
ฮั่งเส็งปิดเช้าบวก 55.22 จุด หลังหุ้นพลังงานแข็งแกร่ง
16 เม.ย. 2558

ดัชนีฮั่งเส็งตลาดหุ้นฮ่องกงปิดภาคเช้าฟื้นตัวขึ้น โดยดัชนีฮั่งเส็งเพิ่มขึ้น 55.22 จุด หรือ 0.20% ปิดภาคเช้าที่ 27,674.04 จุดโดยได้รับแรงหนุนจากหุ้นกลุ่มพลังงาน แม้ว่าตลาดเผชิญแรงกดดันจากความวิตกเกี่ยวกับภาวะเศรษฐกิจจีน เนื่องจากมีข้อมูลที่แสดงให้เห็นว่าผลิตภัณฑ์มวลรวมภายในประเทศ (จีดีพี) ของจีนในช่วงไตรมาสแรกปีนี้ ขยายตัวต่ำสุดในรอบ 6 ปี
หุ้นกลุ่มพลังงานปรับตัวแข็งแกร่ง ตามการพุ่งขึ้นของสัญญาน้ำมันดิบเวสต์เท็กซัส (WTI) ที่ตลาดนิวยอร์กเมื่อคืนนี้ หลังจากสำนักงานสารสนเทศด้านการพลังงานของรัฐบาลสหรัฐ (EIA) ระบุว่า ปริมาณการผลิตน้ำมันดิบของสหรัฐลดลงในสัปดาห์ที่แล้ว ซึ่งข้อมูลดังกล่าวช่วยให้นักลงทุนคลายความวิตกกังวลเกี่ยวกับภาวะอุปทานพลังงานที่สูงเกินไป